2/1-19 Informasjonsskriv nr.3

Status for byggeprosjektet per 3.januar 2019:

Da har vi fått revet Eikenøtt, støpt fundament og begynt med bindingsverket. Vi har hatt store maskiner inne i barnehagen, og dette har gått helt fint. Vi samarbeider godt med entreprenør og vi har vært skjermet for støy og generelt opplevd lite forstyrrelser. Kort oppsummert har det ikke påvirket oss i hverdagen annet enn ved at vi har hatt mange nysgjerrige barn.

Fremdrift i januar vil være bindingsverk, drager og sperrer, før taket vil komme på plass, helt i henhold til milepælsplanen.

Vi vil ellers takke for forståelsen knyttet til stenging av hovedporten i desember og for alle spørsmål og positive henvendelser rundt prosjektet. Vi setter pris på engasjerte foreldre!

Dersom det skulle være spørsmål, ta kontakt med Anette Wilhelmsen på 90587366 eller styrer@ekornheia.no